runetrust/blame-folketinget-dk huggingface dataset:
Frank Dahlgaard (UP), 1999-11-03:
Ministeren er vel bekendt med, at den meget anerkendte økonom og pædagog inden for samfundsøkonomi, Mette Koefoed Bjørnsen, statens tidligere forligsmand indtil 1992, i en debatbog om euroen og kronen, der udkom for nylig, skriver: »... euroens politiske bagside er først og fremmest nødvendigheden af, at der - som en følgevirkning - sker en harmonisering af eurolandenes skattepolitik, arbejdsmarkedspolitik og socialpolitik«. Og så fortsætter hun: »Dermed griber EU regulerende ind i det danske velfærdssamfund«.
Kristian Thulesen Dahl (DF), 2020-04-29:
Vi står med en meget stor udfordring, primært sundhedsmæssigt selvfølgelig i forhold til sygdommen, men jo også økonomisk i forhold til en masse mennesker, der bliver ramt, bliver arbejdsløse, mister deres indtægt, og har usikkerhed om, hvordan man skal betale den næste måneds regninger.
Torsten Schack Pedersen (V), 2010-05-11:
Så tror jeg, at det mere handler om at få præciseret opgaven, end om at det skal ske på den ene eller den anden vis, men jeg synes, det er vigtigt – det gør vi i hvert fald fra Venstres side – at vi går til udvalgsarbejdet med en meget åben tilgang.
Bjørn Brandenborg (S), 2023-10-05:
Hos Fri af Misbrug Familierådgivning har de også hørt podcasten med hr. Alex Vanopslagh og har sagt, at de hver dag oplever, at forældres stigende brug af kokain ødelægger familier, flår dem i stykker og skaber en utryg barndom for tusindvis af børn i Danmark.
Per Clausen (EL), 2010-06-10:
Jeg vil godt spørge hr. Eigil Andersen, om han ikke til beroligelse for Venstre kunne sige, at også i SF er man klar over, at i 2010 får de 10 pct. rigeste danskere skattelettelser, der svarer til 7,3 mia. kr., og SF er da indstillet på også at inddrage de penge, hvis det skulle blive nødvendigt i forhold til at få økonomien til at hænge sammen.
Ulla Tørnæs (V), 2020-11-18:
Men når nu ministeren siger, at selvfølgelig har man henholdt sig til lovgivningen, og ministeren har redegjort for, hvordan tingene hænger sammen her, og hvilke myndigheder der har ansvaret, så synes jeg, det kunne være rigtig, rigtig interessant, om man kunne få indblik i den korrespondance og den aftale, som ministeren, sådan som hun er forpligtet til, har lavet med de pågældende kommuner.
Henrik Sass Larsen (S), 2017-01-13:
Så tror jeg, at man skal være forsigtig, hvis man som medlem af Folketinget vil være med til at kaste grus i det her maskineri, og det kan jeg forstå er hensigten, når man generelt taler om, at folketingsmedlemmer har mulighed for at optjene en meget, meget lukrativ og fed pension.
Birthe Rønn Hornbech (V), 1999-12-10:
For mig kan vi godt sætte en frist for aflevering af spørgsmål til mellem jul og nytår, og hvis det er muligt, så kan vi også godt være hurtige, hvis den ikke er endnu mere indviklet, end vi tror, og så få den klaret i løbet af januar måned.
Mattias Tesfaye (S), 2020-12-10:
Vi kommer derfor ikke fra regeringens side til at lægge op til en fuldstændig revolution på området for tildeling af indfødsret, men vi mener, at der er nogle enkelte steder, hvor vi skal ind at skrue lidt, og kriminalitetskravet er et sted, hvor jeg ser at vi med fordel kan stramme skruen lidt på en balanceret måde.
Anders Samuelsen (RV), 2003-10-21:
Nu kan man nemlig lige så godt lade dem blive i storbyerne eller lægge dem i storbyerne, for nu er det jo gjort billigere for folk at bo derude og så køre ind til byerne, hvor der ellers uden de her nye regler har været en yderligere begrundelse for at flytte arbejdspladserne ud i udkantsområderne.
Sonja Mikkelsen (S), 2000-01-14:
Med hensyn til miljøzoner var hr. Svend Heiselberg bange for, at det kunne indskrænke den personlige frihed. Nu kan man jo bruge det med »den personlige frihed« på mange måder, men jeg hørte dog senere hr. Svend Heiselberg sige, at man godt ville være med til at lave aftaler om, hvordan godset skulle bringes ud i byerne.
Karen J. Klint (S), 2005-03-15:
Jeg tror, at fru Karen Klint er enig i, at før den tidligere socialminister, fru Karen Jespersen, for alvor herindefra satte gang i – det var så også understøttet af ting, der skete i kommunerne samtidig – en diskussion omkring ressourceanvendelsen i ældreomsorgen, var det for vilkårlig en diskussion, der var om kvalitet og ressourceforbrug.
Liselott Blixt (DF), 2020-05-07:
Ved årsskiftet havde Styrelsen for Patientsikkerhed været på 17 besøg; 11 tilsynsrapporter er offentliggjort, og 7 tilfælde har udløst et påbud, fordi fængsler eller arresthuse havde kritiske eller større problemer af betydning for patientsikkerheden.
Christian Juhl (EL), 2019-10-09:
Det er der jo meget fornuft i, især hvis det kan foregå sådan, at alle kan have gavn af det, og jeg er enig i de betragtninger, der har været, om, at man kunne lave meget mere forskning i området, og jeg synes, at Grønland bør være et center for forskningen, sådan at vi alle sammen får gavn af det, og så det er placeret lige midt i Arktis.
Torben Hansen (S), 2002-03-11:
Jeg hørte hr. Eyvind Vesselbo sådan, at med hensyn til Vandfonden ville han gerne give tilsagn om, at man ville gå ind og kigge på dem, der blev ramt af en udefrakommende forurening. Jeg vil stort set sige det samme, som jeg sagde før, men måske med en lidt anden vinkel på det.
Jens Rohde (V), 2005-02-24:
Når man hører fru Marianne Jelved, kan man blive overrasket over, at det kun er 3 år siden, fru Marianne Jelved rent faktisk sad i regering og sad ved magten i 9 år, for der er mange ting, som fru Marianne Jelved kan i dag, som hun tilsyneladende ikke kunne dengang.
Annette Lind (S), 2019-01-11:
Det fremmer forbindelsen mellem folkeskolen og erhvervsuddannelserne, men det er sådan, at vi skal have øje for, at det ikke kun er de mest ressourcestærke elever, som kommer i praktik og bruger retten, og derfor synes jeg, at skolerne skal have et stærkt fokus på, at alle elever kommer i praktik.
Martin Lidegaard (RV), 2016-05-09:
Det er rigtigt, at Det Radikale Venstre har sagt, at når vi heldigvis, lykkeligvis lever længere alle sammen, kommer vi også til at skulle arbejde lidt længere, fordi ellers hænger indtægter og udgifter ikke sammen, og det er der heldigvis rigtig mange ansvarlige politikere, der er enige med os i.
Kristian Hegaard (RV), 2020-02-25:
Det, jeg spørger ind til, er, i forhold til at der i flere af høringssvarene har været rejst en betydelig kritik af den usikkerhed, der er om de kriterier, som gælder, hvor også Venstres ordfører gjorde gældende, at der er en betydelig usikkerheden om, hvad der egentlig skal til.
Anne Baastrup (SF), 2006-02-28:
Det er bare for at signalere en parathed til at diskutere: Hvad er det, der skal til, for at man som Folketing tør give denne mulighed, som regeringen gerne vil give, og som jeg fornemmer at man i store dele af de faglige miljøer blandt pårørende og andre steder også kan se at der er et behov for?
Svend Erik Larsen (S), 2001-01-30:
Her kunne graden af frivillighed ikke blive stor nok i forhold til hele CVU-tanken. Man kunne jo fristes til at spørge, om V og K har spurgt deres lokale folk i uddannelsesområderne og de faglige udvalg og de lokale skolebestyrelser om, hvad de synes, inden man fremsendte forslaget.
Claus Hjort Frederiksen (V), 2015-10-22:
Det råderum er jo fælles for os alle sammen, og derfor kunne vi, da vi kom ind i regeringskontorerne, jo så bare konstatere, at det råderum var blevet indskrænket til 31 mia. kr., og vi kunne konstatere, at der fra 2016 ikke var plads til noget.
Kamal Qureshi (SF), 2004-01-22:
Det må vi gå ind og kigge på, hvordan vi får gjort noget ved. Kan ministeren ikke give mig ret i, at når man eksempelvis går ind og siger, at man nu vil give kolesterolnedsættende medicin til den danske befolkning i forhold til receptpligten og lignende, så går man jo netop ind og laver en økonomisk beregning, som der også er lagt op til her i forslaget, hvor man kigger på, hvor mange der vil tage imod sådan et tilbud, og hvor mange lægerne ville ordinere sådan noget til, og ikke kigger på, hvor mange der i øvrigt ville have behov for et sådant tilbud med en eller anden beregning på, hvis alle de, der har behov, vil dukke op og kræve det.
Per Stig Møller (KF), 2007-04-12:
Jeg kan også nævne, at Danmark i Doharunden er blandt de varmeste fortalere for liberalisering af handel med miljøteknologi – et aspekt, Danmark også arbejder for får en vigtig plads i EU's handelsaftaler med vækstøkonomierne i Asien og Latinamerika som supplement til en ny WTO-aftale.
Pernille Vermund (NB), 2021-05-06:
Baggrunden er, at når man som udlænding i Danmark dømmes for kriminalitet, er der en række tilfælde, hvor den udenlandske forbryder ikke bliver udvist, fordi menneskerettighedskonventionens artikel 8 giver vedkommende ret til at blive i Danmark på grund af retten til familieliv.
Søren Kolstrup (EL), 2001-01-23:
Og hvis man møder for mange hr. Svend Heiselberg'er i sit liv, så kan jeg jo konstatere, at disse hr. Svend Heiselberg'er åbenbart ikke kan modstå fristelsen fra bilfabrikanternes side, og så bliver vi nødt til at skære igennem og sige, at her ligger et selvstændigt problem. Skal det være sådan, at nogle private firmaer kan tillade sig bare at friste i ét væk og lade bilens evne til at køre hurtigere og hurtigere være ubegrænset? Endelig skal jeg nævne, at man i samfundsdebatten har talt om specielle grupper, f.eks. unge fyre, der mangler udfordringer.
Marianne Bigum (SF), 2023-03-23:
Det er SF's tilgang, at arealer, der vælges til erstatningsbiotoper i videst muligt omfang skal matche de abiotiske faktorer, der gælder der, hvor beskyttet natur planlægges nedlagt, og der gives de bedste muligheder, herunder hvad angår afstand og tid, for, at arter kan reetablere sig det nye sted.
Morten Østergaard (RV), 2006-11-15:
Men jeg synes også, at der er grund til endnu en gang at understrege, at det altså er fantastisk, at et flertal i Folketinget vil lave et regelsæt om indfødsret, som fuldstændig desavouerer lægestanden i Danmark, et regelsæt, som siger, at selv lægers vurdering af, at her er der på grund af en kronisk lidelse, en anerkendt sygdom, PTSD, grundlag for, at Folketingets Indfødsretsudvalg diskuterer, om der skal gives en dispensation, ikke kan bruges.
Nanna Westerby (SF), 2010-04-22:
Nu sagde Venstres ordfører, at vi må have tålmodighed, og at der nu er sat ekstra initiativer i gang i dag, og at vi må vente på, at de virker, men min tålmodighed er faktisk ved at være brugt, for vi har fået at vide af regeringen i så mange år, at vi må vente og se, og at udviklingen nok skal vende, og at man når de der målsætninger lige om lidt.
Magnus Heunicke (S), 2025-04-24:
Det sker alene på baggrund af konkrete borgerhenvendelser, og så må jeg også sige, at nogle gange harmonerer det også bare med, at Kystdirektoratet alligevel er ude på kyststrækningen – og det er jo hele vejen fra Lodbjerg til Nymindegab – i forbindelse med deres kystbeskyttelsesarbejde.
Søren Egge Rasmussen (EL), 2017-05-23:
Jeg var på Amager for ikke så længe siden og hørte et godt oplæg fra en arkitekt, der ligesom prøvede at se på, om man kunne forestille sig, at der skete en fortætning i visse af de nybyggede områder ude i området, og det havde han egentlig nogle udmærkede overvejelser om sagtens kunne ske.
Rasmus Prehn (S), 2018-12-12:
Men er hr. Kim Christiansen ikke enig med mig i, at det trods alt er billigere at have en person ansat, godt nok til en rimelig høj løn, som har en række forskellige arbejdsfunktioner, end det er at have den person ansat og så en ekstra person, der står for kioskvognen, ansat?
Troels Lund Poulsen (V), 2010-05-12:
Regeringen har jo siden 2001, hvor selskabsskatten var på 30 pct., i to omgange nedsat selskabsskattesatsen, så den i dag er på 25 pct. og fremstår både konkurrencedygtig og robust sammenlignet med den generelle internationale erhvervsbeskatning.
Lotte Rod (RV), 2012-11-16:
pkt. 3, at vi kigger på mulighederne for, at man kan supplere, allerede mens man går på gymnasiet, så man ikke behøver at gå på GSK efterfølgende; punkt 4, at vi kigger på, hvilke fag der giver optagelse, og det gælder både på gymnasiet og på de videregående uddannelser – vi har jo stadig den her udfordring med, at det ville være ret logisk, at biologi rent faktisk talte, når man skulle ind på biologistudiet; og punkt 5, at vi kan kigge på noget om oplysning og vejledning, så de unge bliver bedre i stand til at træffe det valg om de fag, som de har brug for, og gør det ud fra, at de har en idé om, hvad de skal bruge efterfølgende.
Eva Kjer Hansen (V), 2007-01-16:
Der er jo krav om, at der skal være handicapråd, og at der skal være ældreråd, men der er ikke tilsvarende krav om, at der skal være integrationsråd, eller hvad man nu kunne have af andre råd, og der synes jeg fortsat, det må være kommunalbestyrelsen, der finder ud af, hvordan og hvorledes man griber det an.
Leif Mikkelsen (LA), 2013-02-28:
Derfor er spørgsmålet, hvis vi sådan skal arbejde videre i det spor og måske få skabt større tillid i systemet, så vi i mindre grad skal genere hinanden med regler og spørgsmål osv., om ministeren i lyset af den her forespørgselsdebat har gjort sig flere tanker.
Susanne Clemensen (CD), 2000-02-24:
Men omvendt vil vi altså i CD heller ikke være med til, at snævre institutions-, uddannelses- og faglige interesser, som er forbundet med de her tre lovforslag - det kan vi jo lige så godt indrømme - kommer til at spille en afgørende rolle, for så kunne vi jo lige så godt lade tingene være, som de nu engang er.
Dennis Flydtkjær (DF), 2016-01-19:
Som jeg har forstået det – Enhedslisten kan selvfølgelig argumentere for det på talerstolen – synes man jo slet ikke, at der skal være en fastfrysning for nogen, og det betyder jo, at dem, som man siger det går rigtig hårdt ud over, altså pensionisterne i lejeboligerne, så får stigningen, for jeg går ud fra, at Enhedslisten stemmer nej til det her lige meget hvad.
Kristian Thulesen Dahl (DF), 2015-10-08:
Diskussionen om omprioriteringsbidraget, som fru Pia Olsen Dyhr henviser til, kan deles op i to: Den ene er en principiel debat om, om det er godt at have sådan noget, altså om det er godt at have den øvelse, at man prøver at se på, om pengene i den offentlige sektor kan bruges på en anden måde, og den anden diskussion handler om, hvad de penge, der måtte komme ud af det, så skal bruges til.
Kristian Thulesen Dahl (DF), 1997-12-11:
Jeg markerede for at få ordet for at få svar fra hr. Kent Kirk på det spørgsmål, hr. Touborg stiller, nemlig hvad der egentlig skal til, før der er en sag på fiskeriområdet, som Det Konservative Folkeparti vurderer som værende alvorlig nok til, at der skal nedlægges veto.
Kristian Thulesen Dahl (DF), 2003-04-08:
Kan vi overhovedet lave et regelsæt, medmindre vi skal spolere den danske velfærdsmodel fuldstændig, ødelægge den ved, at vi fjerner nogle ordninger og laver opsparingsordninger og forsikringsordninger i stedet for og forlader vores skatteyderfinansierede velfærdssamfund?
Martin Henriksen (DF), 2017-05-05:
Ulempen ved et forlig er bl.a., at alle partier har vetoret, så hvis der herinde lige pludselig bliver enighed om blandt et flertal i Folketinget, at man ønsker at skærpe kriterierne, gøre det vanskeligere at få dansk statsborgerskab, kan Socialdemokratiet faktisk nedlægge veto og blokere for det, selv om der er et flertal i Folketinget, der ønsker det.
Astrid Krag (S), 2017-12-22:
Jeg noterede mig, da ordføreren svarede på hr. Jeppe Jakobsens spørgsmål, at vi skal forstå det sådan, at grunden til, at det løft på ældreområdet, vi ser nu, ikke var med i regeringens udspil, var, at Liberal Alliance blev banket på plads af Venstre og Konservative, der ikke ville være med til at bruge penge på den slags offentligt forbrug, og Liberal Alliance kan nu glæde sig over, at man sammen med Dansk Folkeparti har fået forhandlet sig til de penge til de ældre.
Eva Kjer Hansen (V), 2008-10-30:
Det vil jeg bestræbe mig på også at gøre fremover, og i hvert fald tror jeg, at det er helt sikkert, at det her skaber positiv stemning i indkøbsforeningerne, der jo netop har ønsket muligheden for at udvide deres medlemskreds og dermed kunne anvende de midler, de har i foreningerne, til fornuftige formål og udvikling i lokalområderne.
Susie Jessen (DD), 2023-05-03:
Hvad mener ministeren om, at medieaftalens målsætning om, at DR og TV 2 skal arbejde målrettet med at skabe større mangfoldighed og diversitet på deres sendeflader, i sidste ende kan have den konsekvens, at der foregår diskrimination af f.eks. mænd, som Danmarksdemokraternes finansordfører oplevede før påske?
Christian Juhl (EL), 2014-04-01:
Jeg har også en god ven, der er betjent, og vi diskuterer af og til de her spørgsmål, og så siger han: Bare vi dog kunne få lov til at løse nogle af de her problemer stille og roligt uden at komme på forsiden af Ekstra Bladet og uden igen og igen at være hoveddebatemnet på Christiansborg, for det optrapper problemerne, sådan at det gør det sværere for os at arbejde.
Per Clausen (EL), 2011-02-01:
Altså, de siger meget klart, at de finder, at det er dybt problematisk – også fordi man risikerer, at der faktisk sker det, at medicin, som er ordineret til en genkendelig sygdom, som man forventer kommer igen og igen, kan risikere at blive brugt til noget helt andet, fordi der ikke er en dyrlæge involveret i processen.
Uffe Elbæk (ALT), 2017-01-31:
Der er så gået to uger, siden vi stod her sidst, og så er vi i den sidste uge blevet blæst fuldstændig bagover af dekreter, beslutninger, udsagn og twitterkommentarer fra den selv samme præsident. Jeg synes, som Enhedslistens repræsentant jo også lige før kommenterede, at nogle af de ting, der er kommet fra Det Ovale Kontor, er bemærkelsesværdige.
Finn Sørensen (EL), 2012-03-29:
Så forstår jeg bare ikke rigtigt, hvorfor problemstillingen skal udskydes enten til et senere punkt på dagsordenen eller til nogle eventuelle forhandlinger eller til senere på året, for så burde vi være rørende enige om at vedtage det beslutningsforslag, som Enhedslisten har fremsat.
Peter Skaarup (DF), 2022-05-17:
Og jeg håber så, at hvis ikke vi kan få flertal for forslaget her i dag – og det kan jo nok ikke lade sig gøre, tydeligvis – på den ene eller anden måde kan genbruge nogle af intentionerne i forslaget i forbindelse med den bandepakke, som regeringen vel kommer med et udkast til, og som partierne jo så kan fremsætte ændringsforslag eller forbedringsforslag til.
Aage Frandsen (SF), 2000-04-14:
Men hvis man lavede den individualistiske model, som må være den, Venstre og De Konservative går ind for, ville vi netop risikere, at man lige så langsomt udsultede hele efteruddannelsessystemet, så der ikke var penge til arbejdsmarkedsuddannelsesfinansieringen, og det er derfor, vi siger, at modellen her sikrer, at vi får en arbejdsmarkedsuddannelsespolitik, der kan finansieres, og at arbejdsmarkedets parter har en afgørende indflydelse.
Kristian Thulesen Dahl (DF), 2003-04-08:
Der har hr. Svend Auken for en gangs skyld sagt nogle vise ord, og derfor refererede jeg ham også tidligere, nemlig at ja, det er der da, og der er da ikke noget at sige til, at nogle kunne få den tanke, at der måske er et andet sted, man kunne prøve at komme til.
Karen Hækkerup (S), 2008-10-09:
Vi har en exceptionel stor stigning i kriminaliteten blandt helt unge mennesker, og mens statsministeren har stået her i dag på talerstolen og snakket uden om det, der bekymrer rigtig mange danskere uden for de her mure, nemlig trygheden på gaderne, så har der været tre skyderier på Nørrebro.
Henning Hyllested (EL), 2015-04-28:
Så det, jeg vil fastholde, og det, jeg har sagt indtil flere gange, er, at økonomien i det her i den grad er tvivlsom, og det er derfor, vi ligesom siger: Hvorfor så ikke tage det stille og roligt, til man i hvert fald kender etableringsomkostningerne?
Jan Petersen (S), 2004-05-04:
I det her tilfælde kan jeg da ikke udelukke, at hr. Freddy Dam og Venstre mener, at straffen ikke skal være så hård for den type kriminalitet. Men jeg vil gerne spørge til logikken, for jeg forstår, at hr. Freddy Dam selv har været tilhænger af og stemt for, at f.eks. fartbøder straffes betydelig skrappere.
Niels Helveg Petersen (RV), 2000-10-05:
PfP er først og fremmest grundlæggende et praktisk militært samarbejde mellem NATO og ikkeallierede lande, som ønsker et tæt samarbejde med NATO, og en naturlig forudsætning for at deltage i dette praktiske militære samarbejde er derfor, at det pågældende partnerland råder over egne militære styrker.
Kim Behnke (FRI), 2000-11-16:
Det gør jo så, at den dag vi forhåbentlig kan få enighed i Folketinget om at forhøje beløbene, så de f.eks. kommer i nærheden af de tal, man har i Holland og Tyskland, som omregnet ligger i nærheden af mellem 620 kr. og 650 kr. pr. døgn, ja, så vil det også være til gavn for de mindre erhvervsdrivende.
Esben Lunde Larsen (V), 2013-02-21:
Det er nødvendigt, at universiteter og studerende taler sammen og også taler med det omkringliggende erhvervsliv, så praktikophold, der giver god mening for den studerendes uddannelse, bliver meriterende, så studiet ikke bliver forlænget, men også, at et udlandsophold, jævnfør Bolognaprocessen, giver ECTS-point for det, som udlandsopholdet skal give.
Poul Qvist Jørgensen (S), 2003-11-20:
Jeg vil også bede hr. Ulrik Kragh om at bekræfte, at hr. Ulrik Kragh også hørte forsvarsministeren oplæse i redegørelsen fra Justitsministeriet, at i den lange, lange redegørelse over forskellige ulovligheder var der syv tilfælde af overtrædelse af den hårde narkoparagraf 191.
Rasmus Prehn (S), 2009-11-05:
For at sikre en integration mellem dem, der er uden for arbejdsmarkedet, og dem, der er på arbejdsmarkedet, kunne man så sige: Er du i akut bolignød og har et arbejde, så kan du hurtigere få en lejlighed her, for vi har brug for at få – hvad kan man sige? – mikset boligområdet. I det område, hvor jeg selv bor, har vi et stort boligområde, der hedder Skelagergården.
Line Barfod (EL), 2005-06-10:
Hvis man mener, der bliver brugt for få penge på et sygehus, at der skulle være en bedre behandling, at der f.eks. skulle tilbydes fødselsforberedelse, at man skulle være sikret en jordemoder under fødslen, at der skulle være bedre rengøring, eller hvad det nu kan være, man er utilfreds med på sygehuset, hvor er det så, man skal henvende sig fremover?
Karsten Lauritzen (V), 2013-02-21:
Nu siger den socialdemokratiske ordfører, at man ikke har nogen intentioner om at ændre reglerne om visitationszoner, og så vil jeg godt spørge hr. Ole Hækkerup, om man heller ikke set i lyset af kriminalitetsudviklingen har nogen overvejelser om at ændre noget eller tage lovgivningsmæssige initiativer til at imødegå den.
Martin Geertsen (V), 2021-05-05:
Nu går jeg lige 2 cm hårdere til den og spørger: Vil noget af det, som ministeren ligesom vil redegøre for frem mod, at vi forhåbentlig kan blive enige om en eller anden beretning, være sådan noget med geopolitik, og hvordan danske vacciner eller danske optioner skal anvendes på den internationale scene?
Hans Andersen (V), 2020-09-07:
Derfor er vi i Venstre også meget tilfredse med, at vi med det her lovforslag forlænger den beskyttelse året ud til en gruppe mennesker, der er særlig sårbare i denne tid; altså at vi fortsætter med at give den hjælpende hånd til de medarbejdere, der ikke har haft mulighed for at møde op på arbejde grundet risikoen for smitte, og hvor hjemmearbejde eller andet arbejde ikke har været muligt.
Karsten Lauritzen (V), 2013-04-05:
Jeg er ikke helt sikker på, at jeg forstår spørgsmålet, men nu vil jeg benytte lejligheden til at udfylde min taletid, som der i øjeblikket er 48 sekunder tilbage af, og så kan jeg sige, at Venstres politiske udgangspunkt i forhold til illegal indvandring er, at det er noget, vi skal forhindre, at det er et voksende problem, og at det giver nogle problemer, når man har åbne grænser.
Mette Frederiksen (S), 2023-11-08:
Som jeg sagde før, er jeg generelt tilbageholdende, og det er skiftende statsministre også, det er skiftende regeringer, det er skiftende ministre, og det plejer sådan set også at være tilfældet for skiftende medlemmer af Folketinget; vi er generelt tilbageholdende med at diskutere forhold, der vedrører efterretningstjenesterne her i Folketingssalen.